**Nøglebrikken dur både til dør og postkasse**

Et samfund uden nøgler står for døren. I alt fald skubber firmaerne APTUS og Renz tilsammen godt på en udvikling i den retning. De to firmaer opfordrer nemlig beboeren til at smide nøglerne væk og bruge den samme nøglebrik til opgang, egen dør, postkasse og eventuelt pakkepostanlæg som myRENZbox.

Specialisterne i henholdsvis sikkerhedssystemer i adgangsforhold til etageejendomme og postkasser & pakkepostanlæg er sikre på, at de ved at integrere deres produkter i hinanden gør livet meget nemmere for beboerne.

**Hent og send pakkerne hjemmefra**

”Når vi integrerer vores systemer, åbner vi døren til det moderne tilgængelige hjem uden brug af nøgler. Nøglebrikken åbner også postkassen og eventuelt myRENZbox pakkepostanlæg, hvor pakkeleveringsfirmaet kan levere større pakker. Skal de nye sko returneres, kan myRENZbox også kodes til, at returpakken bliver hentet igen,” siger Peter Andersen, adm. direktør i Renz A/S.

Nøglebrikken er nem at have i pungen, som normalt er til at finde – i modsætning til nøgler, der sjældent er, hvor de burde. Skulle nøglebrikken gå tabt, er det lynhurtigt at få den spærret og åbnet en ny. Ligesom mange kender det fra hotellerne, der ikke ringer til låsesmeden mere, men også bruger elektroniske nøglekort, som er hurtige at omprogrammere.

**Ejendomsadministratoren sparer tid**

Ejendomsadministratoren får det nemmere, når APTUS og Renz integrerer deres systemer. Hun eller han behøver kun taste beboerens navn ind i centralsystemet en enkel gang, hvorefter både nøglebrik og postkasserne bærer det rigtige navn. På den måde spares tidskrævende besøg i ejendommene; ligesom administrationsopgaver i forbindelse med ud- og indflytninger klares 100% centralt på computeren. Og så er det helt slut med både at ringe og vente på låsesmeden.

”Indgangspartiet bliver i øvrigt mere præsentabelt med et postkassedesign, der i størrelse, farve og form matcher ejendommen – og så slipper man for meget forskellige klistermærker og aftryk på dem,” slutter adm. direktør Peter Andersen, Renz A/S.